turjo4nis/wikipedia-bn-dump-20250701 huggingface dataset:
বক্রেশ্বর

বক্রেশ্বর পশ্চিমবঙ্গের বীরভূম জেলার সিউড়ি সদর মহকুমার একটি শহর। পশ্চিমবঙ্গ বিদ্যুৎ উন্নয়ন নিগম লিমিটেডের বক্রেশ্বর তাপবিদ্যুৎ কেন্দ্র এই শহরের নিকটবর্তী। বক্রেশ্বরের নিকটবর্তী রেলওয়ে স্টেশন হল সিউড়ী

ব্যুৎপত্তি ও পৌরাণিক মাহাত্ম্য 
বক্রেশ্বর শব্দটি এসেছে স্থানীয় বক্রেশ্বর শিবের নামানুসারে। বক্র শব্দটির অর্থ বাঁকা; ঈশ্বর অর্থে ভগবান। পৌরাণিক কাহিনি অনুসারে, সত্যযুগে লক্ষ্মী ও নারায়ণের বিবাহ অনুষ্ঠানে সুব্রত মুণি দেবরাজ ইন্দ্র কর্তৃক অপমানিত হন। ক্রুদ্ধ ঋষির দেহ আটটি বাঁকে বেঁকে যায়। তিনি অষ্টাবক্র ঋষি নামে পরিচিত হন। বহুবছর শিবের তপস্যা করে ঋষি সুস্থ হয়ে ওঠেন। বক্রেশ্বর ৫১টি শক্তিপীঠের অন্যতম এবং হিন্দুদের একটি গুরুত্বপূর্ণ তীর্থ। একারণে অজস্র মন্দির গড়ে উঠেছে বক্রেশ্বরে। কথিত আছে এখানের পড়েছে দেবীর ত্রিনয়ন। দেবী এখানে দশভূজা রূপে পূজিতা হন। বাংলাদেশের ঢাকেশ্বরী এবং বক্রেশ্বরের দেবীর একই রূপ।

ভূগোল 

বক্রেশ্বরের স্থানাঙ্ক  বীরভূমের শুষ্ক পশ্চিমাঞ্চলে অবস্থিত এই অঞ্চলের গড় উচ্চতা ৮৪ মিটার। বক্রেশ্বর নদ এই শহরের ধার দিয়ে প্রবাহিত। বীরভূমের সদর শহর সিউড়ী থেকে ২০ কিমি দক্ষিণ-পশ্চিমে অবস্থিত এই বক্রেশ্বর উষ্ণপ্রশবন এবং সতীপীঠ। বক্রেশ্বরের অবস্থান ছোটোনাগপুর মালভূমি এবং রাঢ় সমভূমির সংযোগ স্থলে।

উষ্ণ প্রস্রবণ 

বক্রেশ্বরের অন্যতম প্রধান আকর্ষণ এর উষ্ণ প্রস্রবণগুলি। এই শহরে দশটি উষ্ণ প্রস্রবণ আছে; এগুলি হল – পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড। খর, ভৈরব ও সূর্যকুণ্ডের জলের তাপমাত্রা যথাক্রমে ৬৬, ৬৫ ও ৬১ ডিগ্রি সেলসিয়াস। অগ্নিকুণ্ডের তাপমাত্রা ৮০ ডিগ্রি সেলসিয়াস। এই কুণ্ডের জলে সোডিয়াম, পটাশিয়াম, ক্যালসিয়াম, সিলিকেট, ক্লোরাইড, বাইকার্বোনেট ও সালফেট পাওয়া যায়, যা ঔষধিগুণসম্পন্ন। এছাড়াও এই কুণ্ডের জলে রেডিওঅ্যাকটিভ উপাদানও পাওয়া যায়। দুধকুণ্ডের তাপমাত্রা ৬৬ ডিগ্রি সেলসিয়াস। সকালের দিকে এই কুণ্ডের জলে ওজোন ঘনীভূত হয়ে সাদা সরের মতো পদার্থ সৃষ্টি করে।

অর্থনীতি 
পশ্চিমবঙ্গ বিদ্যুৎ উন্নয়ন নিগম লিমিটেড (ডব্লিউবিপিডিসিএল)-এর ৩ X ২১০ মেগাওয়াট বক্রেশ্বর তাপবিদ্যুৎ কেন্দ্র ও ডব্লিউবিপিডিসিএল ও ডিসিএল-এর যৌথ উদ্যোগে নির্মীয়মান আরেকটি ২ X ২১০ মেগাওয়াট ইউনিট এখানে সক্রিয়। এগুলি চিনপাইতে পানাগড়-মোরগ্রাম সড়কের ধারে অবস্থিত।

পরিবহন

রেলপথে
নিকটবর্তী রেলওয়ে স্টেশন হল সিউড়ী ও চিনপাই

স্বাস্থ্যসেবা 
বক্রেশ্বরে ছয়টি শয্যা বিশিষ্ট একটি প্রাথমিক স্বাস্থ্য কেন্দ্র রয়েছে। নিকটবর্তী ১০ শয্যা বিশিষ্ট তাঁতীপাড়া প্রাথমিক স্বাস্থ্যকেন্দ্র বক্রেশ্বর থেকে ৩ কিমি থেকে দূরে অবস্থিত।

মন্দির
বক্রেশ্বর শক্তিপীঠ

পাদটীকা

বহিঃসংযোগ 

 Bakreshwar
 উপগ্রহ দৃশ্য

বীরভূম জেলার গ্রাম
বীরভূম জেলার দর্শনীয় স্থান
পশ্চিমবঙ্গের ভূমিরূপ
ব্যবকলনীয় সমীকরণ

ব্যবকলনীয় সমীকরণ বা অন্তরক সমীকরণ বা ডিফারেন্সিয়াল ইকুয়েশান হল কোন অজানা ফাংশনের এক বা একাধিক চলক বিশিষ্ট গাণিতিক সমীকরণ যা কিনা ফাংশনটির নিজের মান এবং এর বিভিন্ন অর্ডারের অন্তরকের মানের সাথে সম্পর্কযুক্ত। অন্তরক সমীকরণ প্রকৌশল, পদার্থবিজ্ঞান, অর্থনীতি এবং অন্যান্য অনেক শাখায় গুরুত্বপূর্ণ ভূমিকা পালন করে। 
অন্তরক সমীকরণ বিজ্ঞান ও প্রযুক্তির অসংখ্য ক্ষেত্রে ব্যবহৃত হয়; যখন একটি ডিটারমিন্সটিক সিস্টেমে কোন ক্রমাগত পরিবর্তনশীল রাশির (ফাংশনের সাহায্যে মডেলকৃত) সম্পর্ক এবং তাদের পরিবর্তনের হার (অন্তরকের দ্বারা প্রকাশিত) জানা থাকে বা অনুমান করে নেয়া হয়। এর একটি আদর্শ উদাহরণ হল চিরায়ত বলবিদ্যা, যেখানে একটি বস্তুর গতি সময়ের সাথে তার অবস্থান ও বেগের পরিবর্তন দ্বারা বর্ণনা করা হয়। নিউটনের সূত্র ব্যবহার করে ঐ বস্তুটির অবস্থান, বেগ, ত্বরণ এবং এর ওপর ক্রিয়াশীল বিভিন্ন প্রকার বলের মধ্যে সম্পর্ক স্থাপন করা যায় এবং এই সম্পর্ককে সময়ের ফাংশন হিসেবে বস্তুটির অজানা অবস্থানের জন্যে একটি অন্তরক সমীকরণ হিসেবে প্রকাশ করা যায়। বহু ক্ষেত্রে অন্তরক সমীকরণ গতির সূত্র ব্যবহার করে সরাসরি সমাধান করা যায়।

ইতিহাস

উল্লেখযোগ্য অন্তরক সমীকরণ 
 গতিবিদ্যা (বলবিদ্যায়) নিউটনের দ্বিতীয় সূত্র
 চিরায়ত বলবিদ্যায় হ্যামিল্টনের সমীকরণ
 নিউক্লীয় পদার্থবিজ্ঞানে তেজস্ক্রিয় ক্ষয়
 তাপগতিবিদ্যায় নিউটনের শীতলীকরণ সূত্র 
 তরঙ্গ সমীকরণ
 তড়িৎচুম্বক তত্ত্বে ম্যাক্সওয়েলের সমীকরণ
 তাপগতিবিদ্যায় তাপ সমীকরণ
 লাপলাস সমীকরণ, যা স্পন্দিত ফাংশনকে সংজ্ঞায়িত করে।
 পৈঁসুর সমীকরণ
 সাধারণ আপেক্ষিক তত্ত্বে আইনস্টাইনের ক্ষেত্র সমীকরণ
 কোয়ান্টাম বলবিদ্যায় শ্রোডিনগার সমীকরণ
 জিওডেসিক সমীকরণ
 প্রবাহী বলবিদ্যায় নেভিয়ার-স্টোকস সমীকরণ
 জনসংখ্যা গতিবিদ্যায় লৎকা-ভলতেরা সমীকরণ
 ব্যবস্থাপনায় ব্ল্যাক-স্কোলস সমীকরণ
 জটিল বিশ্লেষণে কশি-রিম্যান সমীকরণ
 আণবিক গতিবিদ্যায় পৈঁসু-বোলজম্যান সমীকরণ
 অগভীর পানির সমীকরণ

জীববিজ্ঞান 

 ভারআলস্ট সমীকরণ - জীববিজ্ঞানগত জনসংখ্যা বৃদ্ধি
 জনসংখ্যা গতিবিদ্যায় লৎকা-ভলতেরা সমীকরণ
 রেপ্লিকেটর গতিবিদ্যা - তত্ত্বীয় জীববিজ্ঞানে পাওয়া যেতে পারে।

অর্থনীতি 
 ব্ল্যাক-স্কোলস সমীকরণ

আরও দেখুন 

 সমাধানের অস্তিত্ত্ব ও মৌলিকত্ব সংক্রান্ত পিকার্ড-লিন্ডেলফ তত্ত্ব
 সমাকলনীয় সমীকরণ
 জটিল অন্তরক সমীকরণ

বহিঃসংযোগ 
 lectures on differential equations  MIT Open CourseWare video
 Online Notes / Differential Equations Paul Dawkins, Lamar University
 Differential Equations, S.O.S. Mathematics
 Introduction to modeling via differential equations Introduction to modeling by means of differential equations, with critical remarks.
 Differential Equation Solver Java applet tool used to solve differential equations.
 Mathematical Assistant on Web Symbolic ODE tool, using Maxima 
 Exact Solutions of Ordinary Differential Equations
 A bibliography of books about differential equations, from the Mathematical Association of America 
 Collection of ODE and DAE models of physical systems  MATLAB models
 ODE Examples with Solutions
 Plus teacher and student package: Differential Equations. Brings together all the material on differential equations from Plus, the online mathematics magazine produced by the Millennium Mathematics Project at the University of Cambridge.

সমীকরণ
অন্তরকল সমীকরণ
শসা

শসা (Cucumis sativus) গোর্ড পরিবার কিউকারবিটাসের অন্তর্গত একটি অতি পরিচিত উদ্ভিদ। শসা এক প্রকারের ফল। লতানো উদ্ভিদে জন্মানো ফলটি লম্বাটে আকৃতির এবং প্রায় ৫ থেকে ৭ ইঞ্চি লম্বা হয়ে থাকে। এর বাইরের রঙ সবুজ। তবে পাকলে হলুদ হয়। ভেতরে সাদাটে সবুজ রঙের হয়, এবং মধ্যভাগে বীজ থাকে। এটি কাঁচা খাওয়া হয় বা সালাদ তৈরীতে ব্যবহার করা হয়। এর উৎপত্তি ভারতবর্ষে হলেও বর্তমানে পৃথিবীর প্রায় সব জায়গাতেই জন্মে। এটি সাধারণতঃ গরমের সময় বেশি পাওয়া যায়। বেশ কয়েক জাতের শসা রয়েছে। শসা এক রকমের ফল । এটা দেখতে সবুজ রঙের লম্বা আকারের হয়ে থাকে । এই ফলে ক্যালোরির পরিমাণ কম থাকে এবং জলের পরিমাণ বেশি থাকে । খোসা সহ একটি কাঁচা শসা'র প্রতি ১০০ গ্রামে  ২০ কিলো ক্যালরি  শক্তি পাওয়া যায়। বাংলাদেশে শসা প্রধাণত সালাদ হিসেবে ব্যবহৃত হয়।

বর্ণনা

জিনোম
২০০৯ সালে, গবেষকদের একটি আন্তর্জাতিক দল শসার জিনোম ক্রমাণুসারে ঘোষণা করেন।

গ্যালারি

তথ্যসূত্র

আরো পড়ুন 
 A very brief history of the cucumber in America
 Cucumber as health food 
 A brief article on cucumber history
 Source noting cucumbers in Ur in 3000 BC
 The Complete Cucumber by Caroline Francis
 Cucumbers by Bob Adams Publishers
 Selected Themes and Icons from Medieval Spanish Literature: of Berards, Shoes, Cucumbers and Leprosy by John R. Burt
 Origin of Cultivated Plants by Alphonse de Candolle
 The Natural History of Pliny (Book XX primarily, with a reference to Tiberius eating them in Book XIX, Chapter 23)
 Bioresource Technology, Volume 98, Issue 1, January 2007, Pages 214–217
 Bitter taste, phytonutrients, and the consumer: a review

বহিঃসংযোগ 

 
Plant profile at the Plants Database – shows classification and distribution by US state.
The Art of Promoting the Growth of the Cucumber and Melon by Thomas Watkins
Cucumber Nutrition Information from USDA SR22 database

ফলমূল সবজি
১৭৫৩-এ বর্ণিত উদ্ভিদ
সবজি
বাংলাদেশের উদ্ভিদ
মিয়ানমারের উদ্ভিদ
ভারতের উদ্ভিদ
পাবদা

পাবদা বা পাবদা মাছ (Ompok pabda) এশিয়া উপ মহাদেশের অমপক গনের বিভিন্ন প্রজাতির মাছেদের বোঝায়। বিভিন্ন প্রজাতির মধ্য পড়ে Silurus pabda, Callichrous pabda, Wallago pabda।

তথ্যসূত্র 

দক্ষিণ এশিয়ার মাছ
দক্ষিণ-পূর্ব এশিয়ার মাছ

ca:Ompok pabda
en:Ompok
রক্তদান

রক্তদান হল কোন প্রাপ্তবয়স্ক সুস্থ মানুষের স্বেচ্ছায় রক্ত দেবার প্রক্রিয়া। এই দান করা রক্ত পরিসঞ্চালন করা হয় অথবা অংশীকরণের মাধ্যমে ঔষধে পরিণত করা হয়।

উন্নত দেশে বেশিরভাগ রক্তদাতাই হলেন স্বেচ্ছায় রক্তদাতা, যারা সামাজিক দায়বদ্ধতা থেকে রক্তদান করেন। দরিদ্র দেশগুলোতে এ ধরনের প্রতিষ্ঠিত স্বেচ্ছায় রক্তদাতার সংখ্যা বেশ কম, বেশিরভাগ রক্তদাতাই কেবল তাদের পরিচিতজনদের প্রয়োজনে রক্তদান করে থাকেন। বেশির ভাগ রক্তদাতাই সমাজসেবামূলক কাজ হিসেবে রক্তদান করেন, তবে কিছু মানুষ পেশাদার রক্তদাতা, অর্থাৎ তারা অর্থ বা কোন ভাতার বিনিময়ে রক্তদান করে থাকেন। আবার রক্তদাতা তার ভবিষ্যত প্রয়োজনে রক্ত পেতে পারেন। রক্তদান অপেক্ষাকৃত নিরাপদ, তবে কিছু রক্তদাতার যে জায়গায় সূঁচ প্রবেশ করানো হয় সেখানে কালশিরে পড়ে, আবার কেউ কেউ রক্তদানের পর দুর্বলতা অনুভব করেন।

সম্ভাব্য রক্তদাতার রক্ত ব্যবহার যে সব কারণে ঝুঁকিপূর্ণ হতে পারে তার সবকিছুই পরীক্ষা করা হয়। এই পরীক্ষাগুলোর মধ্যে রক্তের মাধ্যমে ছড়ায় এমন রোগ (যেমন এইচআইভি ও ভাইরাল হেপাটাইটিস) এর পরীক্ষা অন্তর্ভুক্ত। রক্তদাতাকে তার চিকিৎসার ইতিহাস জিজ্ঞাসা করা হয় এবং তার একটি সংক্ষিপ্ত শারীরিক পরীক্ষা করা হয় তা নিশ্চিত করার জন্যে যে রক্তদান তার শরীরের জন্যে ক্ষতিকর হবে না। একজন রক্তদাতা কতদিন পরপর রক্তদান করতে পারবেন তা নির্ভর করে তিনি কী দান করছেন তার ওপর এবং যে দেশে রক্তদান সম্পন্ন হচ্ছে সে দেশের আইনের উপর। তবে প্রতি চারমাস অন্তর অর্থাৎ ১২০ দিন পর পর মানবদেহে নতুন রক্ত তৈরি হয়।

গৃহীত রক্তের পরিমাণ ও পদ্ধতি ভিন্ন হতে পারে, তবে সাধারণতঃ ৫০০ মিলিলিটার (অথবা প্রায় ১ ইউএস পাইন্ট)সম্পূর্ণ রক্ত নেওয়া হয়। পরিসঞ্চালনে ব্যবহৃত বেশির ভাগ রক্ত উপাদানই অল্প আয়ু বিশিষ্ট, এবং এ কারণে অপরিবর্তিত সরবরাহ নিশ্চিত করা একটি সবসময়কার সমস্যা।

রক্তদানের উপকারিতা
 রক্তদানের প্রথম এবং প্রধান কারণ: একজনের দানকৃত রক্ত আরেকজন মানুষের জীবন বাঁচাবে।
 রক্তদান স্বাস্থ্যের জন্য অত্যন্ত উপকারী। রক্তদান করার সঙ্গে সঙ্গে শরীরের মধ্যে অবস্থিত ‘বোন ম্যারো’ নতুন কণিকা তৈরির জন্য উদ্দীপ্ত হয় এবং রক্তদানের ২ সপ্তাহের মধ্যে নতুন রক্তকণিকার জন্ম হয়ে ঘাটতি পূরণ হয়ে যায়। বছরে ৩ বার রক্তদান আপনার শরীরে লোহিত কণিকাগুলোর প্রাণবন্ততা বাড়িয়ে তোলার সাথে সাথে নতুন কণিকা তৈরির হার বাড়িয়ে দেয়। উল্লেখ্য রক্তদান করার মাত্র ৪৮ ঘণ্টার মধ্যেই দেহে রক্তের পরিমাণ স্বাভাবিক হয়ে যায়।
 নিয়মিত রক্তদান করলে হৃদরোগ ও হার্ট অ্যাটাকের ঝুঁকি অনেকটাই কমে যায়।
 আরেক গবেষণায় দেখা যায়, যারা বছরে দুই বার রক্ত দেয়, অন্যদের তুলনায় তাদের ক্যান্সারে আক্রান্ত হওয়ার ঝুঁকি কম থাকে। বিশেষ করে ফুসফুস, লিভার, কোলন, পাকস্থলী ও গলার ক্যান্সারের ঝুঁকি নিয়মিত রক্তদাতাদের ক্ষেত্রে অনেক কম পরিলক্ষিত হয়েছে। চার বছর ধরে ১২০০ লোকের ওপর এ গবেষণা চালানো হয়েছিলো।
 নিয়মিত স্বেচ্ছায় রক্তদানের মাধ্যমে নিজের শরীরে বড় কোনো রোগ আছে কিনা তা বিনা খরচে জানা যায়। যেমন : হেপাটাইটিস-বি, হেপাটাইটিস-সি, সিফিলিস, এইচআইভি (এইডস) ইত্যাদি।
 প্রতি পাইন্ট (এক গ্যালনের আট ভাগের এক ভাগ) রক্ত দিলে ৬৫০ ক্যালরি করে শক্তি খরচ হয়। অর্থাৎ ওজন কমানোর ক্ষেত্রেও এটি গুরুত্বপূর্ণ ভূমিকা রাখতে পারে।
 রক্তদান উচ্চরক্তচাপ কমায়।
  মানুষ এবং সমাজের উপকারের স্বার্থে রক্তদান অন্যতম কর্তব্য। রক্তদানের মাধ্যমে নিজের শরীর ঠিক থাকে এবং অন্যের জীবন বাঁচে।

তথ্যসূত্র

আরও পড়ুন

 রক্তদান ও প্রক্রিয়াকরণ
 Deferred Donors: Anemia & Blood Donation
 British guidelines for transfusion medicine 
 
১০) উচ্চরক্তচাপ নিয়ন্ত্রণ করে

দান
রক্ত
ব্লাড-ব্যাংক
পরিসঞ্চালন ঔষধ
রক্তবিজ্ঞান
রক্তদান
নেতাজি ইন্ডোর স্টেডিয়াম

নেতাজি ইন্ডোর স্টেডিয়াম কলকাতার একটি ইন্ডোর ক্রীড়াঙ্গন। ১২,০০০ আসনযুক্ত এই স্টেডিয়ামটি ইডেন গার্ডেনস-এর ধারেই অবস্থিত। এখানে বিভিন্ন ক্রীড়া প্রতিযোগিতা ও মেলা অনুষ্ঠিত হয়। প্রো কাবাডি লীগএর বেঙ্গল ওয়ারিয়ার্সের ঘরের মাঠ এটি।

বহিঃসংযোগ 
 Venue information

কলকাতার ভবন ও স্থাপনা
কলকাতার স্টেডিয়াম
ভারতের স্টেডিয়াম
সুভাষচন্দ্র বসুর স্মারক
১৯৭৫-এ পশ্চিমবঙ্গে প্রতিষ্ঠিত
২০শ শতাব্দীতে ভারতের স্থাপত্য
ঘাস

ঘাস বা তৃণ একটি সাধারণ শব্দ যা একধরনের সপুষ্পক উদ্ভিদকে বোঝায়। বিভিন্ন ধরনের ফসল যেমন ধান, গম, ভুট্টা ইত্যাদি ঘাস বা তৃণ জাতীয় উদ্ভিদ। এমনকি বাঁশও ঘাস গোত্রভুক্ত।

যতো রকম গাছ আছে তার ভেতর ঘাসের ভূমিকাই প্রাণিদের জীবনে সবচেয়ে বেশি। ধান গম যব জাতীয় যতরকম দানাশস্য বা সিরিয়াল আছে তার সবই ঘাস শ্রেণির। মধ্যপ্রাচ্যের ক্রিসেন্ট বেল্ট থেকে এ জাতীয় দানা-ঘাস ছড়িয়ে পড়েছে সারা বিশ্বে। এই ঘাস দ্বারা নিয়মিত খাদ্য সরবরাহের সুবিধার কথা ভেবেই হয়তো আমাদের শিকারি পূর্বপুরুষেরা বের হয়ে এসেছেন গুহার অন্ধকার থেকে। হুইস্কি, ভদকা, বিয়ার জাতীয় নানা ধরনের পানীয় এই ঘাস থেকে তৈরি হতে পারে। কাগজ তৈরি, ঘর ছাওয়া, জ্বালানি, পোশাক, ইন্সুলেশন, কন্সট্রাকশন, লন, খেলার মাঠ বহু জায়গায় ঘাসের নানারকম ব্যবহার দেখতে পাই আমরা। উইমবেলডন টেনিসের সর্বোচ্চ ব্যয়বহুল কোর্ট তৈরি হয় প্রাকৃতিক ঘাস দিয়ে। গতিশীলতার দিক বিবেচনা করে গল্‌ফ কোর্সে ব্যবহার করা হয় ৩ ধরনের ঘাস। টার্গেটের কাছে ‘পুলিং গ্রিন’ এলাকায় যে ঘাস লাগানো হয় তা হয় খুব ছোট যাতে সহজে গড়িয়ে যেতে পারে গল্‌ফ বল।

বরফ ঢাকা তুন্দ্রা অঞ্চল, জলে ডাঙ্গায় পাহাড়ে মরুতে সব জায়গাতেই ঘাস আছে। কচুর লতির মতো রাইজোম আর স্টোলনের মাধ্যমে ঘাসের দ্রুত বিস্তার ঘটে। আর আগুন লাগলে বা লন মোয়িং করলেও ঘাস ধ্বংশ হয় না কারণ যেখান থেকে ঘাসের নতুন পাতা বের হয়, সেই ভাজক কলা অঞ্চল বা মেরিস্টেম থাকে অনেক ক্ষেত্রেই মাটির একটু নিচে। এই অবিনাশিতার সুযোগ নিয়ে ভবিষ্যতে নিশ্চিন্তে বায়োফুয়েল চালিত অতি-আধুনিক লন-মোয়ার ব্যবহার করবে মানুষ, যার দ্বারা কর্তিত ঘাস থেকেই তৈরি হবে বায়ো-ফুয়েল। পৃথিবীর সমগ্র সবুজ অঞ্চলের প্রায় ২০% ঘাস দিয়ে আবৃত। প্রায় ১০ হাজার প্রজাতির ঘাসের সন্ধান পাওয়া গেছে এ যাবৎ কিন্তু এখনও আমাজনের বর্ষাবনে অনেক ঘাসের প্রজাতি অনাবিষ্কৃত রয়ে গেছে।

চিত্রশালা

পাদটীকা

তথ্যসূত্র 
 Chapman, G.P. and W.E. Peat. 1992. An Introduction to the Grasses. CAB Internat., Oxon, UK.
 Cheplick, G.P. 1998. Population Biology of Grasses. Cambridge University Press, Cambridge.
 Milne, L. and M. Milne. 1967. Living Plants of the World. Chaticleer Press, N.Y.
 Soderstrom, T.R., K.W. Hilu, C.S. Campbell, and M.E. Barkworth, eds. 1987. Grass Systematics and Evolution. Smithsonian Institution Press, Washington, D.C.
 Went, Frits W. 1963. The Plants. Time-Life Books, N.Y.

বহিঃসংযোগ 

 Why is the grass green?
 Need a Definition of Grass?
 Interactive Key to the Grasses of the Columbia Basin
 VEGETATIVE KEY TO GRASSES

ঘাস
উদ্ভিদ
বাগানের বৈশিষ্ট্য
তৃণভূমি
টিয়া

টিয়া একটি সুন্দর পাখি যা মানব বসতির কাছে বড় বড় গাছে বাসা বেঁধে থাকে। অনেকেই টিয়া পাখি পুষে থাকেন। সবুজ রঙা টিয়া বাংলাদেশে প্রচুর পাওয়া যায়। সারা পৃথিবীর উষ্ণ ও নিরক্ষীয় অঞ্চলে এই পাখিটি চোখে পড়ে। 

জীববিজ্ঞানীদের কাছে এই পাখি সিট্টাসিনি হিসেবেও পরিচিত। সিট্টাসিনি নানা রকমের হয়ে থাকে। নানা রকমের সিট্টাসিনিকে ৮৬টি গণে এবং ৩৭২টি প্রজাতিতে বিন্যস্ত করা হয়েছে।। 

জীববিদ্যার শ্রেণীর অনুযায়ী  সিট্টাসিনি সিট্টাসিফর্মিস বর্গের অন্তর্ভুক্ত।  সিট্টাসিফর্মিস বর্গটি তিনটি গোত্রে বিভক্ত: সিট্টাসিডি, ক্যাকাটুইডি, এবং স্ট্রিগোপোইডি। টিয়ারা প্রায় সমগ্র নিরক্ষীয় অঞ্চল জুড়ে বিস্তৃত, এদের কিছু প্রজাতি নাতিশীতোষ্ণ দক্ষিণ গোলার্ধে বসবাস করে। দক্ষিণ আমেরিকা ও অস্ট্রেলিয়ায় সবচেয়ে বেশি টিয়ার দেখা মেলে।

তথ্যসূত্র

বহিঃসংযোগ 

 
 
 
 
 

বাংলাদেশের পাখি
 
দক্ষিণ আমেরিকার পাখি
ওশেনিয়ার পাখি
সিট্টাসিফরমিস
কালো ফিঙে

কালো ফিঙে, (Dicrurus macrocercus) রাজকীয় কাক হিসেবেও পরিচিত পাখিটি এশিয়ায় বাস করা ড্রঙ্গো পরিবারভুক্ত একটি ছোট্ট গানের পাখি। এটি গ্রীষ্মমণ্ডলীয় অঞ্চলের স্থায়ী বাসিন্দা, একে দক্ষিণ-পশ্চিম ইরান থেকে শুরু করে ভারত এবং শ্রীলঙ্কা হয়ে দক্ষিণ চীন ও ইন্দোনেশিয়া পর্যন্ত দেখতে পাওয়া যায়। ফিঙের মাজা কালো রঙ আর দু'ভাগ করা লেজ দিয়ে একে সহজেই চেনা যায়।

চিত্রশালা

তথ্যসূত্র

বহিঃসংযোগ 

 Black Drongo media on the Internet Bird Collection

এশিয়ার পাখি
বাংলাদেশের পাখি
ভারতের পাখি
১৮১৭-এ বর্ণিত পাখি
তাইওয়ানের পাখি
জারুল

জারুল (; বৈজ্ঞানিক নাম: Lagerstroemia speciosa) বাংলাদেশের নিম্নভূমির একান্ত অন্তরঙ্গ তরুদের অন্যতম। লেজারস্ট্রমিয়া গণের এই উদ্ভিদ দক্ষিণ এশিয়ার আঞ্চলিক প্রজাতি। এটি মধ্যমাকৃতির পত্রমোচী বৃক্ষ। ম্লানধূসর মসৃণ কাণ্ডবিশিষ্ট জারুল ২০ মিটার পর্যন্ত উঁচু হতে পারে। এর পত্র বৃহৎ, ৬-৮ ইঞ্চি দীর্ঘ, আয়তাকৃতির মসৃণ ও দেখতে গাঢ় সবুজ। এর পাতার পিঠের রঙ ঈষৎ ম্লান। এর পত্রবিন্যাস বিপ্রতীপ। মঞ্জরী অনিয়ত, শাখায়িত, বহুপৌষ্পিক ও প্রান্তিক। জারুলের ফুলের বেগুনি বর্ণ যেমন আকর্ষণীয়, তেমনি শোভন-সুন্দর তার পাঁপড়ির নমনীয় কোমলতা। ছয়টি মুক্ত পাঁপড়িতে গঠিত এর ফুল। যদিও এর রং বেগুনি, তবুও অনেক সময় এর রং সাদার কাছাকাছি এসে পৌঁছায়। এর বৈজ্ঞানিক নাম লেজারস্ট্রমিয়া স্পেসিওজা। নামটির প্রথমাংশ এসেছে সুইডেনের অন্যতম তরু অনুরাগী লেজারস্ট্রমের নাম থেকে। স্পেসিওজা ল্যাটিন শব্দ, অর্থ সুন্দর। জারুলের আদি নিবাস চীন, মালয় ও বাংলা-ভারতের জলাভূমি অঞ্চল।

বর্ণনা 
জারুল ভারতীয় উপমহাদেশের নিজস্ব বৃক্ষ। বাংলাদেশ, ভারত ছাড়াও চীন, মালয়েশিয়া প্রভৃতি অঞ্চলে জারুলের সন্ধান মেলে। নিম্নাঞ্চলের জলাভূমিতে এটি ভালোভাবে বেড়ে উঠতে পারে, তবে শুকনো এলাকাতেও এদের মানিয়ে নিতে সমস্যা হয় না। মাঝারি আকৃতির এই বৃক্ষটি শাখা-প্রশাখাময়। এর লম্বাটে পাতাগুলো পত্রদণ্ডের বিপরীতে সাজানো থাকে। এই পাতাঝরা বৃক্ষ শীতকালে পত্রশূণ্য অবস্থায় থাকে। বসন্তে নতুন গাঢ় সবুজ পাতা গজায়। গ্রীষ্মে ফোটে অসম্ভব সুন্দর বেগুনি রঙের থোকা থোকা ফুল।
জারুল ফুলগুলো থাকে শাখার ডগায়, পাতার ওপরের স্তরে। প্রতিটি ফুলের থাকে ছ'টি করে পাঁপড়ি, মাঝখানে পুংকেশরের সাথে যুক্ত হলুদ পরাগকোষ। গ্রীষ্মের শুরুতেই এর ফুল ফোটে এবং শরৎ পর্যন্ত তা দেখা যায়। 
জারুল কাঠ লালচে রঙের, অত্যন্ত শক্ত ও মূল্যবান। ঘরের কড়ি-বরগা, লাঙল, আসবাবপত্র ইত্যাদি বহুবিধ কাজে জারুল কাঠ সুব্যবহৃত। জারুলের ভেষজ গুণও রয়েছে - জ্বর, অনিদ্রা, কাশি ও অজীর্ণতায় জারুল উপকারী। 
জারুলের Lagerstroemia indica নামে ছোট একটি প্রজাতি রয়েছে, যা বৃহত্তর সিলেট ও কিশোরগঞ্জে প্রচুর পরিমাণে দেখা যায়।

সাহিত্য-সংস্কৃতি 
জীবনানন্দ দাশের কবিতায় জারুলের সরব উপস্থিতি লক্ষণীয়। তিনি লিখেছেন: এই পৃথিবীর এক স্থান আছে - সবচেয়ে সুন্দর করুণসেখানে সবুজ ডাঙ্গা ভরে আছে মধুকুপী ঘাসে অবিরল,সেখানে গাছের নাম: কাঁঠাল, অশ্বত্থ, বট, জারুল, হিজল।কবি আহসান হাবীব এর স্বদেশ কবিতায়এই ছবিটি চেনা।মনের মধ্যে যখন খুশিএই ছবিটি আঁকিএক পাশে তার জারুল গাছেদুটি হলুদ পাখি,

গ্যালারি

তথ্যসূত্র 

 দ্বিজেন শর্মার শ্যামলী নিসর্গ বইয়ের জারুল অধ্যায়।

বহিঃসংযোগ 

 Lagerstromea speciosa page of Indiantreepix

ঔষধি উদ্ভিদ
উদ্ভিদ
ক্রান্তীয় এশিয়ার উদ্ভিদ
এশিয়ার ঔষধি উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মহারাষ্ট্রের প্রতীক
সমুদ্রদানব

সমুদ্রদানব হচ্ছে সাগরে বসবাসকারী পৌরাণিক বা কিংবদন্তির প্রাণী, প্রায়ই যাদের বিশাল আকারের অধিকারী বলে বিশ্বাস করা হয়।
জলজ দানবরা বিভিন্ন আকৃতির হতে পারে, যেমন সাগরড্রাগন, সমুদ্রসর্প, অথবা বহু বাহুবিশিষ্ট জীব; তারা পিচ্ছিল বা আঁশযুক্ত হতে পারে, প্রায়ই পানির ধারা নিক্ষেপ করে থাকে। তাদের প্রায়ই জাহাজ আক্রমণকারীরূপে চিত্রিত করা হয়।

পৌরাণিক জলচারী প্রাণী
কল্পিত জীব

en:Sea monster
সুরত

সুরত ভারতীয় রাজ্য গুজরাতের দ্বিতীয় বৃহত্তম নগরী। একসময় এটি বৃহৎ সমুদ্রবন্দর হিসাবে ব্যবহৃত হত। এখন হীরা কাটা এবং পোলিশিংয়ের কেন্দ্রের জন্যে বিখ্যাত। এটি ভারতের অষ্টম বৃহত্তম শহর এবং নবম বৃহত্তম মহানগরী। এটি সুরত জেলার প্রশাসনিক কেন্দ্র। শহরটি রাজ্যের রাজধানী, গান্ধিনগর থেকে ২৮৪ কিলোমিটার (১৭৬ মাইল) দক্ষিণে অবস্থিত; আহমেদাবাদ শহর থেকে ২৬৫ কিলোমিটার (১৬৫ মাইল) দক্ষিণে এবং মুম্বইয়ের ২৮৯ কিলোমিটার (১৮০ মাইল) উত্তরে অবস্থিত। শহরের কেন্দ্রটি আরব সাগরের নিকটবর্তী তাপ্তি নদীর তীরে অবস্থিত।

ইকোনমিক টাইমসের পরিচালিত সমীক্ষা অনুসারে সুরত ২০১২ থেকে ২০৩৫ সাল পর্যন্ত বিশ্বের দ্রুত বর্ধনশীল শহর। শহরটি ২০০১ থেকে ২০০৮ সালের মধ্যে সাত অর্থবছরে বার্ষিক জিডিপি প্রবৃদ্ধির হার ১১.৫% নথিভুক্ত করেছে। ২০১৩ সালে ভারতের সিটি-সিস্টেমস (এএসআইএসএস) এর বার্ষিক সমীক্ষা দ্বারা সুরতকে "সেরা শহর" ভূষিত করা হয়। সুরত ভারতের প্রথম স্মার্ট আইটি শহর হিসাবে নির্বাচিত হয়েছে, যা মাইক্রোসফ্ট সিটিএনেক্সট ইনিশিয়েটিভ দ্বারা আইটি পরিষেবা প্রদানকারী সংস্থা টাটা কনসালটেন্সি সার্ভিসেস এবং উইপ্রোর সাথে জোট বেঁধে গঠিত হয়েছে। শহরটিতে মোট জনসংখ্যার প্রায় ৬৫% বা ২.৯৭ মিলিয়ন ইন্টারনেট ব্যবহারকারী রয়েছে। সুরত ২০১৫ সালে আইবিএম স্মার্ট সিটিস চ্যালেঞ্জ অনুদানের জন্য নির্বাচিত হয়। প্রধানমন্ত্রী নরেন্দ্র মোদীর ফ্ল্যাগশিপ স্মার্ট সিটিস মিশনের অধীনে স্মার্ট সিটি হিসাবে উন্নয়নের জন্য সুরতকে ভারতের ২০টি শহরগুলির মধ্যে একটি হিসাবে বেছে নেওয়া হয়। ২০১৩ সালে, ভারতের নগরোন্নয়ন মন্ত্রক অনুসারে সুরত ভারতের চতুর্থ পরিচ্ছন্ন শহর ছিল।

হীরা কাটা ও পোলিশ করার জন্য বিখ্যাত সুরত ভারতের ডায়মন্ড সিটি হিসাবে পরিচিত।

রাজনীতি
সুরত লোকসভা কেন্দ্র থেকে প্রাক্তন প্রধানমন্ত্রী মোরারজি দেসাই মোট ৫বার বিজয়ী হয়েছেন।

অর্থনীতি  
সুরত ২০১৬ অর্থবছরে ২.৬০ লক্ষ কোটি টাকার জিডিপি (২০১৬ সালে ৩০০ কোটি মার্কিন ডলার)সহ ভারতের শহরগুলির মধ্যে দশম স্থানে রয়েছে। ২০২০ সালে সুরত নগরীর স্থূল অভ্যন্তরীন উৎপাদন হবে সিটি মেয়র ফাউন্ডেশন, নগরের বিষয়ে আন্তর্জাতিক চিন্তাকেন্দ্র দ্বারা নির্ধারিত প্রায় ৫৭০০ কোটি মার্কিন ডলার।

পরিবহন 
১৮৬০ সালে নির্মিত, সুরত রেলওয়ে স্টেশনটি ভারতীয় রেলের পশ্চিম রেলওয়ে জোনের প্রশাসনিক নিয়ন্ত্রণে আছে। ২০১৬ সালের শুরুর দিকে, ভারতীয় রেলওয়ে ক্যাটারিং এন্ড ট্যুরিজম কর্পোরেশন পরিচ্ছন্নতার উপর ভিত্তি করে ভারতের বৃহৎ স্টেশনগুলির মধ্যে সুরত রেলওয়ে স্টেশনকে সেরা পরিচ্ছন্নতার স্টেশন হিসাবে উল্লেখ করেছে।

সিটিলিংক বা সুরত বিআরটিএস হলো শহরটির একটি দ্রুতগামী গণপরিবহন ব্যবস্থা, যা সুরত পৌর কর্পোরেশনের অতিরিক্ত সিটি ইঞ্জিনিয়ার ভরত শাহের উদ্যোগে। এটি সুরত মিউনিসিপাল কর্পোরেশন দ্বারা পরিচালিত হয় এবং আগস্ট, ২০১৭ সাল পর্যন্ত, গুরুত্বপূর্ণ স্থানগুলি সংযোগকারী ২৪৫টি বাসের একটি নেটওয়ার্ক ছিল।

তথ্যসূত্র

আরও দেখুন
 গুজরাটের শহরগুলির তালিকা

গুজরাতের শহর ও নগর
ভারতের স্মার্ট সিটি
ভারতের জনবহুল উপকূলীয় স্থান
ভারতের বন্দরনগরী
আরব সাগরের বন্দর শহর ও নগর
ভারতের প্রাক্তন রাজধানী শহর
ভারতের মহানগর
কানপুর

কানপুর (, ) ভারতের উত্তরপ্রদেশ রাজ্যের কানপুর নগর জেলার সদর শহর। লখনউয়ের পর এটি রাজ্যের দ্বিতীয় বৃহত্তম তথা দেশের দ্বাদশ জনবহুল নগরী।

ইতিহাস 
১২০৭ খ্রিস্টাব্দে কানহপুরিয়া বংশের রাজা কণ দেও কানপুর গ্রাম প্রতিষ্ঠা করেন, পরে তা কানপুর নামে পরিচিত হয় ।

শিক্ষা প্রতিষ্ঠান 
দেশের অন্যতম প্রযুক্তিক প্রতিষ্ঠান আইআইটি কানপুর এই শহরে অবস্থিত।

পরিবহন 
কানপুর বিমানবন্দর

শহরটি ভারতের অন্যান্য শহরের সাথে মহাসড়ক , রেল ও আকাশপথে সংযুক্ত।

রেলপথ 
কানপুর সেন্ট্রাল ও কানপুর আনোয়ারগঞ্জ শহরের মূল রেলস্টেশন।

ক্রীড়া 
গ্রিন পার্ক স্টেডিয়াম শহরের মূল ক্রীড়াঙ্গন। আন্তর্জাতিক ক্রিকেট ম্যাচ অনুষ্ঠিত হয় এই মাঠে।

তথ্যসূত্র 

 
উত্তরপ্রদেশের নগর
ভারতের মহানগর
ভাংড়া (নৃত্য)

ভাংড়া ({{lang-pa|ਭੰਗੜਾ (গুরুমুখী)}},  (ফার্সি বর্ণমালা); উচ্চারণ আ-ধ্ব-ব:pə̀ŋɡɽaː) ভারত ও পাকিস্তানের পাঞ্জাব অঞ্চলের একটি একটি লোকনৃত্য। বৈশাখী উৎসব উদযাপনের অঙ্গ হিসেবে এই নৃত্যের জন্ম। বর্তমানে শিখ সম্প্রদায় এই নৃত্যকে জাতীয় ও আন্তর্জাতিক দরবারে তুলে ধরে এর জনপ্রিয়তা বৃদ্ধি করেছেন।

আরও পড়ুন 
 Dhillon, Iqbal Singh. 1998. Folk Dances of Panjab. Delhi: National Book Shop.
 Schreffler, Gibb Stuart. 2010. Signs of Separation: Dhol in Punjabi Culture. University of California, Santa Barbara.

বহিঃসংযোগ 

 
 www.Bhangra.org 
 Bhangra News, Music Videos & Interviews -

ভারতীয় নৃত্য
নৃত্য
পাঞ্জাবি সংস্কৃতি
পাঞ্জাবি শব্দ ও বাক্যাংশ
ভারতের নৃত্য
পাকিস্তানের নৃত্য
দেশী সংস্কৃতি
বিহু নৃত্য

বিহু ভারতের অসম রাজ্যের একটি লোকনৃত্য। অসমীয়া বিহু লোকসঙ্গীতের সুরে এই নৃত্যানুষ্ঠান হয়।

ইতিহাস
অসমীয়া জাতির সঙ্গে ওতঃপ্রোতঃ ভাবে জড়িত হয়ে থাকা এই নৃত্যেরসূত্রের বিষয়ে সঠিক প্রমাণ পাওয়া না গেলেও বিহু নৃত্য চুটিয়া, মরান, দেওরি, সোনোয়াল, থেঙ্গাল প্রভৃতি জনজাতির মধ্যে প্রচলিত ছিল বলে জানা যায়, যারা আহোমদের আগে থেকে আসামে বসবাস করছিল। প্রায় ১৬শ (খ্রীষ্ঠাব্দ) শতকে আহোম স্বর্গদেউ রূদ্রসিংহ-এর সময় থেকে এই নৃত্যের প্রচলন আছে বলে তথ্য পাওয়া যায়। প্রায় ১৬৯৪ সাল থেকে স্বর্গদেউ রূদ্রসিংহর পৃষ্ঠপোষকতায় রঙালী বিহু উপলক্ষে রংঘর-এর মজিয়াতে এই নৃত্য প্রদর্শন করা হত।

নৃত্য, বাদ্য
বিহু পুরুষ-মহিলা উভয়ে মিলিত হয়ে করা এক সমবেত লোকনৃত্য। পারম্পরিক বিহুগীত এবং বিভিন্ন লোকবাদ্যের সমাহার  হওয়া এই নৃত্য প্রদর্শনে ঢুলীয়ার ঢোল-এর সঙ্গে মুগার মেখেলা চাদর পরে টাকুরি ঘুরিয়ে ঘুরে ঘুরে নাচা নাচনীদের প্রধান আকর্ষণের কেন্দ্র বলা যায়। নাচনীদের নৃত্যমুদ্রাও পুরুষ নৃত্যশিল্পীদের থেকে বেশি।

বিহুতে ব্যবহৃত কয়েকটি লোকবাদ্য হল:

 ঢোল – বিহুর মূল অবনদ্ধ বাদ্য
 মোষ-এর শিঙর পেঁপা বা শিঙা – মোষের  শিং এবং বাঁশ দিয়ে তৈরি সুষির বাদ্য
 গগনা – পাতলা একটি চটি বাঁশের তৈরি একধরনের হার্প (জুয়িশ হার্প) জাতীয় ঘনবাদ্য
 বাঁশী – সুষির বাদ্য
 বাঁশ-এর  টোকা – বাঁশের তৈরি ঘনবাদ্য
 সুতুলি – মাটির তৈরি সুষির বাদ্য
 বীণ – একটি তন্ত্রীযুক্ত  ভায়োলিনের মত একধরনের বাদ্য
তাল – কাঁসা, রূপো ইত্যাদি মিশ্রিত ধাতুর তৈরি ঘনবাদ্য
ধুতং বা জেং টকা –  বাঁশ-বেতের তৈরি ঘনবাদ্য        
ইত্যাদি।

প্রকার

বৃহত্তর আসামের জনগোষ্ঠীর বিবিধতা অনুযায়ী বিহু নৃত্য বিভিন্ন প্রকারের বলা যায়, যেমন দেউরী বিহু, মরান বিহু, মিচিং বিহু ইত্যাদি।  নৃত্যমুদ্রার কিছু বৈষম্যকে বাদ দিয়ে, সাধারণত প্রচলিত প্রথা অনুযায়ী বসন্তের আগমনে রঙালী বিহুর সময়ে করা এই বিভিন্ন প্রকারের বিহু নৃত্য সমূহের একেটি উদ্দেশ্য; উলহ মালহে নববর্ষকে আগমন জানানো। 

আহোমদের সময় থেকে অবিবাহিত যুবতীদের মধ্যে প্রচলিত বিহু জেং বিহু বলে পরিচিত। উজনি আসামের কিছু স্থানে এখানেও এই বিহু প্রচলিত। এই প্রথা মতে, অবিবাহিত যুবতীরা বসন্ত ঋতুতে/রঙালী বিহুতে জাক-পেতে গাছেরতলে ধরিত্রীর উর্বরতা কামনা করে আবেলি সময়ে নৃত্য গানের অনুষ্ঠান করেন। এই কথাই প্রমাণ করে এই গোষ্ঠীর মহিলাদের, সেই সময়ে মহিলা হিসাবে স্বাধীনতা কেমন ছিল; যে সময়ে হিন্দু মহিলাদের ঘরের বাইরে নৃত্যগান করায় কঠোর বাধা নিষেধ ছিল। এই মহিলারা নৃত্য গানের সময়ে বিভিন্ন বাদ্যযন্ত্র যেমন 'টকা', 'গগনা', 'সুতুলি' ইত্যাদিও ব্যবহার করেন।

আরো দেখুন
 বিহু
 বিহুগীত

তথ্যসূত্র

বহিঃসংযোগ

 oldwikisource:বিহু গীত (উইকি উত্সে বিহুগীতসমূহের লিপি সন্নিবিষ্ট করা আছে।)
 
 
 

ভারতীয় নৃত্য
অসমীয়া নৃত্য
আসামের সংস্কৃতি
বিহু
ভারতীয় লোকনৃত্য
দলীয় নৃত্য
অসমের লোকনৃত্য